****

**2021.**

**Báráczné SzáNtó Mariann**

**tagóvodavezető**

**Boldog Gizella katolikus Általános Iskola és Óvoda   
szent ferenc tagóvodájA**

**óvodai házirend**

1. **A házirend a következő jogszabályi előírásoknak megfelelően készült.**

* A nemzeti köznevelésről szóló 2011. évi CXC. törvény (Nkt.)
* A nevelési – oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet – 22/2015 (IV.21) EMMI rendelet
* 2019. LXX. törvény a közneveléssel összefüggő egyes törvények módosításáról és a nemzeti köznevelés tankönyvellátásáról szóló 2013. évi CCXXXII. törvény hatályon kívül helyezéséről

1. **Az intézmény küldetése:**

Óvodánkban folyó játék, mozgás, nevelés, és a tevékenységekben megvalósuló tanulás megalapozásával az iskolai élet megkezdéséhez szükséges alapokkal felvértezett gyermekek nevelésére törekszünk. Számukra biztosítjuk a megfelelő, és megalapozott erkölcsi nevelést, a jó légkört, a gondoskodást, a szeretetet, amelyre azután ráépül a hit. Nem szeretnénk mást, csak jóravaló gyermekeket nevelni.

A mi keresztény intézményünk nyitott mindazon családok számára, akik elfogadják az óvodánk, katolikus szellemiségét, ahol mi maximálisan tiszteletben tartjuk a család elsődleges jogát és kötelességét a gyermek nevelésében. A szülők joga és kötelessége, hogy szeretetteljes közegben, lehetőségükhöz mérten biztosítsák gyermekük számára az egészséges személyiséggé fejlődéshez szükséges fizikai, szellem és lelki feltételeket. E másokra át nem ruházható tevékenységében nyújtanak segítséget a különböző oktatási–nevelési intézmények, így a szülők joga, hogy lehetőségükkel élve a hitüknek megfelelő óvodába, iskolába járassák gyermeküket. A szülők az intézménybe való beíratással kifejezik egyetértésüket az ott folyó oktatási és nevelési tevékenység céljaival.

Bízunk abban, hogy a magyar és a német nemzetiség kultúrájának elemei, a gyermekeink aktív tevékenykedéseinek során a gyermeki, később felnőtt életük, világképük részévé válik.

1. Általános tudnivalók

**Az intézmény neve:** Boldog Gizella Katolikus Általános Iskola és Óvoda

**Szent Ferenc Tagóvodája**

**Címe:** 7700 Mohács, Szent Ferenc tér 1.

**Telefon:** 06-69/303-367 063/30-569-3052

**WEB:** www.boldoggizella.hu/ovodankrol

**Az intézmény fenntartója:** Magyar Katolikus Egyház Pécsi Egyházmegye

**Címe:** 7621 Pécs, Dóm tér 2.

**Az óvoda vezetője:** Báráczné Szántó Mariann

**Távollétében helyettesíti:** Kispál Anita

**Az óvoda gyermekvédelmi megbízottja:** Bernáth Orsolya

**Az óvoda logopédusa:**  Dömse Nóra

**Az óvoda orvosa:** Dr. Hartmann Ágnes

**Az óvoda védőnője:** Fridlich Katalin

Az óvoda gyógypedagógusa: Faluhelyi Dalma

**Az intézmény típusa:** Többcélú, közös igazgatású, köznevelési intézmény

(óvoda és általános iskola)

1. A többcélú intézmény intézményei:

|  |  |  |  |
| --- | --- | --- | --- |
| **Tagintézmény neve:** | **Telephelye:** | **Férőhely:** | **Csoportszám:** |
| **Szent Ferenc Tagóvoda** | **7700 Mohács,**  **Szent Ferenc tér 1.** | **137 fő** | **5** |
| **Székhely intézmény neve:** | **Címe:** | **Férőhely:** | **Osztály** |
| Boldog Gizella Katolikus Általános Iskola | 7700 Mohács, Szabadság utca 2. | 240 fő | 8 |

1. **Az óvodai felvétel**

* **Az óvodai felvétel, átvétel eljárásrendje:**
* A beiratkozás időpontjáról, legalább harminc nappal előbb, az intézményvezetés, a fenntartó közleményt ad ki, melyet a helyi médiákban, sajtóban megjelentetünk.
* A beiratkozáskor a szülőket tájékoztatjuk gyermekeik óvodai csoportba történő beosztásának lehetőségeiről, mely során a gyermekek életkorát, fejlettségét is figyelembe vesszük.
* A szülő, a beiratkozás napján kérheti, hogy elektronikus úton kapjon értesítést arról, hogy gyermeke felvételt nyert, vagy elutasításra került.
* A szülő a tárgyév április 15. napjáig benyújtott kérelme alapján a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, különös méltánylást érdemlő esetben, újabb kérelem alapján annak az évnek augusztus 31. napjáig, amelyben a gyermek az ötödik életévét betölti, a Kormány rendeletében kijelölt szerv felmentheti az óvodai foglalkozáson való részvétel alól, ha a gyermek családi körülményei, sajátos helyzete indokolja.
* Ha az eljárásban szakértőt kell meghallgatni, csak az óvodavezető vagy a védőnő, a tartós gyógykezelés alatt álló gyermek esetén a szakellátásban részt vevő szakorvos rendelhető ki. A tartós gyógykezelés alatt álló gyermek esetében a kérelem a tárgyév április 15. napja után is benyújtható.
* A tartós gyógykezelés alatt álló gyermek kiemelt figyelmet igénylő gyermek, akinek az oktatási rehabilitációját az intézmény megoldja.
* Szakértői Bizottsági Szakvéleménnyel rendelkező SNI-s gyerekek csoportba sorolásánál a gyermekek életkorát vesszük elsősorban figyelembe. A csoportba sorolás a vezető kompetenciája, de kikéri az óvodapedagógusok véleményét is.
* Amennyiben a nevelési év kezdetekor, vagy folyamán a személyi feltételek terén változás történne, vagy egyéb indok áll fenn, - akár a nevelési év közben is, - a gyermekcsoportok érdekében év közben is sor kerülhet az óvodapedagógusok más csoportba történő beosztására.
* A gyermek óvodai elhelyezése szülői kérelemre, másik óvodába történő átvétellel megszűnik.

1. **Kötelező óvodáztatás rendje:**

A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson kell részt vennie.

A harmadik életév betöltésétől a tankötelezettség eléréséig (adott év augusztus 31-ig betöltött 6. életév) Mohács város közigazgatási területéről és vonzás körzetéből kötelező az óvodába járás.

**Továbbiakban:**

* amikor a gyermek egészséges (óvoda orvosi igazolás)
* **akkor, ha a szülő elfogadja** az óvoda, nevelési sajátosságait (vallásos és – nemzetiség- nevelés)
* akkor, ha a szülő az étkezési térítési díjat befizette
* 5 éves kor betöltése után az iskolára való felkészítés érdekében
* ha a gyermeket a gyámhatóság intézkedésére vette fel az óvoda

**Óvodai előjegyzéshez szükséges:**

A gyermek személyazonosítására alkalmas, a gyermek nevére kiállított hatósági igazolványait, (TAJ kártya, lakcímet igazoló hatósági igazolványt, a gyermek adóigazolványát a beiratkozáskor a szülő **bemutatja,** az óvoda a szükséges adatokat a rögzíti, továbbá a szülő azonosítására alkalmas iratokat a beíratáskor a szülő bemutatni. (személyigazolvány, lakcímkártya)

1. **Az óvodai felvétel, átvétel elbírálásának szempontjai:**

* Az óvodavezető a felvételről illetve férőhely hiány miatti átirányításról írásban értesíti a szülőt.
* Előnyben részesülnek az óvodai felvételkor azok a gyermekek, akiknek szülei írásbeli nyilatkozatot tesznek a nemzetiségi hovatartozásukról – elsősorban német nemzetiség.
* Más óvodából történő átvételkor az óvodavezető indoklás nélkül, az erre használatos nyomtatványon írásban értesíti az előző óvoda vezetőjét.
* Az óvodánkba felvett gyermek az óvoda és a KIR nyilvántartásába kerül. (5 napon belül)

1. **A nevelési év rendje:**

* A nevelési év – amennyiben a miniszter másként nem rendelkezik – minden év szeptember 01-től, a következő év augusztus 31-ig tart.
* Az intenzív fejlesztési szakasz minden év szeptember 01-től, a következő év május 31-ig tart.
* Az óvoda, jelentős létszámcsökkenés esetén, (nyári élet, karácsony és az iskolai őszi és tavaszi szünete idején) csoport összevonással üzemel.
* Az óvoda nyári zárása (4 hét) a fenntartó utasítása alapján történik, mely minden év február 15 -ig a szülőket értesítjük a központi faliújságon.
* A nyári zárás időpontja a felújítási munkákat figyelembe véve változó – (július, vagy augusztus hó)
* Az óvoda napi nyitva tartása: 06:00 órától – 17 óráig, napi 11 óra
* Szombaton az óvoda nem üzemel.
* Reggeli és délutáni ügyelet rendje: 06:00 - tól – 7:30 - ig, és du. 16:30 - tól – 17:00- ig csoportösszevonás a földszint egyik csoportjában.
* Az óvodába a 2011. évi CXC. törvény a nemzeti köznevelésről 6. § (4) bekezdés- értelmében közösségi szolgálatot végző középiskolai diákokat fogad.

1. **Az óvoda heti és napirendje:**

* ***Az óvoda napirendje***

|  |  |
| --- | --- |
| 06:00-12:00 | Gondozási feladatok (tisztálkodás, étkezés, öltözködés)  Szabad játék, párhuzamosan végezhető tervezett differenciált tevékenységek a csoportszobában és a szabadban.   * Hitre nevelés, az elcsendesedés feltételeinek megteremtése * Mindennapos, vagy tervszerűen szervezett mozgás tevékenység (teremben, vagy a szabadban) * Ismerekedés a teremtett világgal, megfigyelések végzése spontán és tervezetten szerevezett formában.   Séta – szabad mozgás  Edzés, futás, kocogás   * Valamennyi olyan tevékenység, melyet igényelnek a gyerekek * Séta – szabad mozgás * Edzés, futás, kocogás * Az egészséges életmódot erősítő egyéb tevékenység a szabad levegőn. * A játékba és a tevékenységekbe integrált, a gyermekek egyéni képességeihez igazodó műveltségtartalmak közvetítése. * Egyéni és differenciált fejlesztések * Tevékenységekben megvalósuló tanulás * Verselés, mesélés * Rajzolás, festés, mintázás, kézi munka * Ének, zene, énekes játék, gyermektánc * Mozgás * Külső világ tevékeny megismerése * Matematikai tartalmú tapasztalatok szerzése * Mindennapi mese |
| 12:00 – 13:00 | * Gondozási feladatok (öltözködés, tisztálkodás, ebéd előtti előkészületek) * Ebéd – asztali áldás |
| 13:00,-15:00 | * Pihenés, mesével, zenével, közös imával * Pihenés egyéni szükségleteknek megfelelően |
| 15:00-15:30 | * Folyamatos ébredés * Gondozási feladatok (öltözködés, tisztálkodás) * Uzsonna – asztali áldás |
| 15:30-17:00 | Játék a szabadban az időjárás függvényében.  Csoportösszevonás, szabad játék, párhuzamosan végezhető tevékenységek a szülők érkezéséig. |

* **Az óvoda ajánlott Hetirendje - Szeptember 1-től - Május 31-ig**

|  |  |  |
| --- | --- | --- |
|  | **Párhuzamosan végezhető differenciált tevékenységek tervezése és szervezése** | **Szervezett tevékenységek** |
| **A hitre nevelés és a német nemzetiségi nyelvi nevelés komplexe módon áthatja a tevékenységeket** | | |
| **Hétfő,** | Játék  Verselés, mesélés | Mozgás  Csendes percek |
| **Kedd** | Játék  Literatur  Matematikai tartalmú tapasztalatok | Mindennapos mozgás – mozgásos játék  Csendes percek |
| **Szerda** | Játék  Külső világ tevékeny megismerése  Ének, zene, énekes játék, gyermektánc | Mindennapos mozgás – mozgásos játék  Csendes percek |
| **Csütörtök** | Játék  Umweltkunde  Rajzolás, festés, mintázás, kézi munka | Mindennapos mozgás – mozgásos játék  Csendes percek |
| **Péntek** | Játék  Gesang-Musik  Rajzolás, festés, mintázás, kézi munka | Csendes percek  Úszás |

### Az óvoda ajánlott Hetirendje Június 1-től - Augusztus 31-ig

|  |  |  |  |  |
| --- | --- | --- | --- | --- |
|  | | **Párhuzamosan végezhető differenciált tevékenységek tervezése és szervezése** | |  |
| **A hitre nevelés és a német nemzetiségi nyelvi nevelés komplex módon áthatja a tevékenységeket** | | | | |
| **A hét minden napján**  **Mozgás** | Játék | | Nincs meghatározott napja  A gyermekek spontán érdeklődése alapján  Gyermekek vagy az óvodapedagógus kezdeményezésére | |
| Verselés, mesélés | |
| Ének, zene, énekes játékok, gyermektánc | |
| A külső világ tevékeny megismerése | |
| Rajzolás, festés, mintázás, kézi munka  Munka jellegű tevékenység | |

1. **Az intézmény tevékenységei:**

* A gyerekek óvodai nevelése, a gyerekek napközbeni ellátása
* Óvodai tevékenységekben való részvétel.
* Német nemzetiségi nyelvi nevelésben illetve vallásos nevelésben való részvétel.
* Az intézmény sajátosságainak megfelelően a nemzetiségi önazonosság alapjainak lerakása. A népcsoport kultúrájának, hagyományainak ápolása, átörökítése.
* Logopédiai, diszlexia megelőző tevékenységeken való részvétel.
* Fejlesztő, felzárkóztató tevékenységeken való részvétel
* Sajátos nevelési igényű gyermekek felzárkóztató foglalkozásai
* A gyerekek rendszeres egészségügyi felügyelete, orvosi – fogorvosi, védőnői vizsgálata
* Az óvoda létesítményeinek és eszközeinek használata a fenti szolgáltatások igénybevételéhez

1. **Nevelési időn túl szervezett tevékenységeink:**

* Nevelési évenként, a szülők igényei szerint szervezzük a különböző tevékenységeket.
* Megszervezésében kiemelt szempontként kezeljük azok szakszerűségét.
* Figyelembe vesszük a gyerekek érését, életkori sajátosságait.
* A napirendbe úgy építettük be azokat, hogy ne terhelje túl a gyermekeinket
* A következő tevékenységeket kínáljuk:
* Magyar tánc és népi játékok
* Német tánc és népi játékok
* Ovis ZUMBA
* Apró kezek műhelye
* Ovis Sakk
* Ovis Angol

1. **Jogok és kötelességek:**

**Gyermekek jogai:**

* Az óvodában, biztonságban és egészséges környezetben neveljék és oktassák.
* Az óvodai napirendet életrendjének megfelelően alakítsák ki. (játékidő, mozgás, levegőzés, étkezés, pihenés).
* Biztonsága érdekében az óvodában tartózkodás ideje alatt végig óvodapedagógus felügyelete alatt áll.
* Személyiségét, emberi méltóságát és jogait tiszteletben kell tartani, védelmet kell számára biztosítani a fizikai és lelki erőszakkal szemben. A gyermek nem vethető alá testi fenyítésnek.
* A gyermek joga, hogy személyiségi jogait, cselekvési szabadságát és a magánélethez való jogát az óvoda tiszteletben tartsa, e jogának gyakorlása azonban nem korlátozhat másokat e jogainak érvényesítésében.
* Képességeinek, érdeklődésének, adottságainak megfelelő nevelésben, oktatásban részesüljön.
* A gyermeknek joga van adottságának megfelelő megkülönböztetett ellátásban részesülni, pedagógiai szakszolgálathoz fordulni segítségért*.*
* Nemzetiségi hovatartozásának megfelelő nevelésben, oktatásban részesüljön.
* Az intézmény profiljához tartozóan német nyelvi nevelés biztosítása, ha a törvényes képviselője írásban nyilatkozatott tett erről.
* Vallási, világnézeti, nemzetiségi önazonosságát tiszteletben kell tartani.
* Az óvodában hit – és vallásos nevelésben részt vegyen, az intézményi PP – ban megfogalmazottak szerint.
* A gyermeknek joga, hogy családja anyagi helyzetétől függően kedvezményes étkezésben részesüljön.
* A gyermek joga, hogy rendszeres egészségügyi felügyeletben és ellátásban részesüljön.

1. **A szülők jogai:**

* A szülőt megilleti a nevelési – oktatási intézmény szabad választásának joga.
* Joga, hogy megismerje az óvoda Munkatervét SZMSZ, Pedagógiai Programját, Házirendjét.
* Joga, hogy folyamatos tájékoztatást kapjon gyermeke fejlődéséről. A gyermek neveléséhez tanácsokat kapjon.
* A szülő kezdeményezheti az Óvodaszék, Szülői Szervezet létrehozását, részt vehet és közreműködhet annak tevékenységében.
* A házirend egy példányát a beiratkozáskor a szülőnek átadjuk, és ő aláírásával hitelesíti az átvételt.

1. **A szülők kötelességei:**

* Biztosítsa gyermeke óvodai nevelés keretében folyó iskolai életmódra való felkészítő tevékenységeken való részvételét.
* Megtegye a szükséges intézkedéseket gyermeke jogainak érvényesítéséhez.
* Megtegyen minden tőle elvárhatót gyermeke fejlődéséért.
* Rendszeres kapcsolatot tartson a gyermekével foglalkozó óvodapedagógusokkal.
* Elősegítse gyermekének a közösségbe történő beilleszkedését, az óvoda rendjének, a közösségi élet magatartási szabályainak elsajátítását.
* Tartsa meg az óvoda helységei és az óvodához tartozó területek használati rendjét.
* Erkölcsi és anyagi felelősséggel tartozik az óvodában okozott kárért.
* Tartsa tiszteletben az óvoda dolgozóinak emberi jogait és méltóságát.
* Katolikus hitre nevelés elveivel azonosuljon.
* Nemzetiségi identitástudat kialakításának segítse.
* Minden gyermeket a szeretet, a védelem és jogainak betartása illeti meg, amelyet egy szülő sem sérthet meg!

1. **Az óvodába járó gyermekekre és szüleikre vonatkozó feladatok:**

* A gyermekek ruházata legyen praktikus, kényelmes, tiszta.
* Tartalékruhát, alsóneműt minden gyermek zsákjában helyezzenek el a szülők, az esetleges átöltöztetéshez.
* A gyermekek ruhái legyenek jellel ellátva, a könnyebb megkülönböztetés érdekében.
* A szobai, udvari váltóruha, cipő kiválasztásakor az egészségügyi és kényelmi szempontokat feltétlenül vegyék figyelembe.
* A gyermekeknek megfelelő minőségű tornafelszerelés szükséges.
* Réteges öltözködés, öltöztetés jellemezze a gyermekek ruházatát, hogy módunkban álljon az időjárásnak megfelelően átöltöztetni őket.
* Ünnepélyek alkalmával a gyermekek ruházata legyen az alkalomhoz illő.
* Legyen az óvodásnak az úszáshoz megfelelő felszerelése
* **Papucs használta az óvodában nem ajánlott, mert baleset veszélyes!**
* A szűkös tárolási lehetőségek miatt, csak a legszükségesebb ruhaneműket tudjuk elhelyezni.
* Kérjük, vigyázzanak egymás személyes tárgyaira, a gyerekeket is erre neveljük.
* A gyermekeknek az óvodában az ékszerek viselése nem ajánlott, (gyűrű, lánc, karkötő, lógós fülbevaló) mert balesetveszélyes, elvesztéséért, rongálódásáért felelősséget nem vállalunk. Gondoskodjon a gyermeke testi, érzelmi, értelmi és erkölcsi fejlődéséhez szükséges feltételekről.
* Biztosítsa gyermeke zavartalan és rendszeres óvodába járását, óvodai nevelésben való részvételét a szorgalmi időszakban, valamint a tankötelezettségének segítését.
* Az óvoda orvosának igazolásának, nyilatkozatának beszerzése minden új óvodás gyermekénél szükséges és kötelező.
* Kérjük a szülőket, hogy a befizetési kötelezettségüknek a kijelölt napokon és időpontokon tegyenek eleget!
* Amennyiben a szülő más óvodába szeretné vinni gyermekét, akkor az új óvoda igazolását meg kell kérni.
* Kísérje figyelemmel gyermeke fejlődését, és a tőle elvárható módon segítse a fejlődés folyamatát, valamint a gyermek közösségbe való beilleszkedését.
* Rendszeresen tartson kapcsolatot a gyermekével foglalkozó óvodapedagógussal, és részükre az együttnevelés érdekében a szükséges tájékoztatást adja meg.
* Tartsa tiszteletben az óvoda dolgozóinak emberi méltóságát és jogait.
* A pedagógus, valamint az ő munkáját segítő alkalmazottak a nevelői-oktatói munka, ill. a gyerekekkel összefüggő tevékenysége során büntetőjogi védelem szempontjából közfeladatot ellátó személynek számítanak.

1. **Védő – óvó előírások:**

* A gyermekek csak felnőtt kísérettel jöhetnek, ill. távozhatnak az óvodából, melyről a szülőnek kell gondoskodnia.
* Az óvodába lépéskor a pandémia miatt a jelenleg érvénybe lévő rendeletnek megfelelően járjanak el.
* **A vírus tüneteinek érzéskelésekor** – láz, fáradság, íz és szagérzék elvesztése) a gyermeket elkülönítjük, a **szülőt és a gyermek háziorvosát értesítjük**.
* Amennyiben testvér, vagy más ismerős (min. 14 éves kortól) viszi el a gyereket, úgy kérjük írásban jelezni a csoportban dolgozó óvodapedagógusoknak.
* **Az egyedül óvodába járó gyermekért az óvodapedagógus akkor felelős, amikor a gyermek a csoportszobába bejött és lejelentkezett. Előtte minden esetben a gyermekért a szülő a felelős!**
* **Gyermeket az óvodából azok a személyek vihetik el, akikről a szülők a nevelési év elején írásban nyilatkoztak.** Más személynek a gyermeket nem adjuk ki!
* **A gyermek érkezésekor a hozzátartozók ne lépjenek be a csoportszobákba, csak kivételes alkalmakkor, akkor is csak benti cipőben, vagy papucsban. (nyílt napok, közös rendezvények)**
* **A gyermekmosdóba csak a gyermekek és az óvoda munkatársai léphetnek be!**
* Kérjük a szülőket, hogy több olyan aktuális telefonszámot adjanak meg, akik hazavihetik a gyermeket, a szülők rendkívüli akadályoztatása esetén (valami történik a családban és nem tudnak jönni) ne kelljen zárás után a rendőrségen keresztül a gyermekvédelmi szakszolgálathoz fordulnunk.
* Válás, különélés esetén a szülői felügyeleti jog mindaddig fennáll, míg erről a bíróság határozatot nem ad ki, vagy máshogy nem rendelkezik, mindkét szülőnek kiadható a gyermek.
* Érkezéskor kérjük a gyermeket az óvodapedagógusnak, (dajkának) szíveskedjenek átadni. Felhívjuk a kedves szülő figyelmét, ha hazamenetelkor átvette gyermekét az óvodai munkatárstól, a továbbiakban már a gyermek testi épségéért a felelősség a szülőt terheli az épületben és az udvaron is.
* A gyermeket a nap folyamán **az óvodapedagógussal való egyeztetés** alapján vihető el. A szülők tartsák tiszteletben a csoport napirendjét és az óvodai élet megzavarása nélkül vigyék el a gyerekeket.
* A gyermekek érdekében **kérjük, a bejárati ajtót, az utcafronton és a parkolóban található kapukat minden esetben szíveskedjenek becsukni.**
* Óvodán kívüli tevékenységekre (élményszerzés, séta, színház, uszoda) a szülők engedélyével visszük a gyermekeket.
* Intézményünkben a tűz- és bombariadó esetén szükséges intézkedéseket a Szervezeti és Működési Szabályzat tartalmazza.
* **Az óvodában csak teljesen egészséges gyerek tartózkodhat!**
* Az óvodában megbetegedő, lázas gyermeket a szülőnek, az értesítéstől számított legrövidebb időn belül haza kell vinnie, és csak orvosi igazolással jöhet újra közösségbe. Az óvodapedagógusnak a szülő megérkezéséig gondoskodnia kell a gyermek elkülönítéséről, ha szükséges, orvosi ellátásról.
* **Lábadozó, gyógyszeres kezelés alatt álló gyermek az óvodát teljes gyógyulásig nem látogathatja.** Intézményünkben gyógyszert vagy egyéb készítményt nem szedhetnek a gyerekek, ha ez szükséges kérjük otthon megoldani.

Kivételt képeznek a gyerekek életmentő gyógyszerei és a krónikus betegség esetén a szakorvosi meghatalmazás alapján az előre behozott, a gyerekek nevére szóló egyedi lázcsillapító készítmények.

* Fertőző betegség esetén az óvodát azonnal értesíteni szükséges, mivel a további megbetegedések elkerülése érdekében fokozott figyelmet kell fordítanunk a fertőtlenítésre, tisztaságra.
* Óvodánkban a védőnő rendszeresen figyelemmel kíséri a gyermekek fizikális fejlődését, évente legalább egy alkalommal az óvodaorvos belgyógyászati szűrést végez. A szakellátás segítségével

fogászati szűrésre is sor kerül melynek eredményéről, esetleges kezelés szükségességéről a szülőket értesítjük

* A gyermekek védelme és biztonsága, a veszélyeztetettség megelőzése és megszüntetése érdekében az óvoda együttműködik a gyermekjóléti szolgálattal, illetve egyéb szakszolgálatokkal. A gyermekvédelmi felelős elérhetősége a faliújságon megtalálható.
* Kérjük, gyermekeik ne hozzanak olyan eszközt az óvodába, mely balesetet okozhat.
* Kérjük a szülőket, gyermekeik ruházatát ellenőrizzék. Semmilyen veszélyes tárg- (szúró, vágó, éles eszköz) ne maradjon a zsebükben.
* Az óvodában történő baleset esetén a gyermeket elsősegélyben részesítjük. Ha úgy ítéljük meg, hogy további orvosi ellátásra van szüksége – a szülők értesítése után – a megfelelő szakrendelőbe visszük el őt, orvosi kezeléséről a szülő dönt. **A baleseti** **jegyzőkönyvet** a munkavédelmi felelős elkészíti az intézmény vezetőjével, majd **meg kell küldeni a** jogszabályban rögzítetteknek. (pl: kormányhivatal, munkavédelmi felügyeletnek, az óvodavezetőnek, a szülőnek, és 1 példányt irattárba kell helyezni.)
* Az óvodába behozott tárgyakért – értékhatártól függetlenül – sem anyagi, sem má- jellegű felelősséget nem vállalunk.
* Óvodánkba járó gyermekek csak az óvodapedagógusok felügyeletével használhatják az óvoda helyiségeit, udvarát és felszereléseit.
* A szülők az óvoda kiszolgáló helyiségeit nem használhatják (konyha, mosogató, felnőtt öltöző).
* Az óvoda területére állatokat behozni nem lehet!
* **Az óvoda egész területén a dohányzás és az alkohol fogyasztása tilos!**

1. **A gyermekek távolmaradására, mulasztására vonatkozó előírások:**

* **Ha a gyermek az óvodai tevékenységekről hiányzik, minden esetben igazolni kell.**
* Az intenzív fejlesztési időben év (09. 01 – 05.31.) betegség esetén a háromnapos hiányzás után orvosi igazolás bemutatása az ÁNTSZ által előírt szabályok szerint kötelező.
* **Minden esetben, betegség után csak orvosi igazolással jöhet a gyerek ismét a közösségbe**
* Fertőző betegség (rubeóla, bárányhimlő, skarlát, májgyulladás, tetű, rüh, COVID-19) esetén a szülőknek bejelentési kötelezettsége van. Az óvoda pedig a bejelentést követően jelez a ÁNTSZ felé, és fertőtlenítő takarítást végez.
* A COVOD-19 járvány miatt a tagóvodavezető a 20/2012 (VIII.31. ) EMMI rendelet 51.§ (2) bekezdésének a), illetve c) pontja szerint jár el. – A mulasztást indokoltnak kell tekinteni, ha a gyermek a szülő írásbeli kérelmére, a házirendben meghatározottak szerint engedélyt kapott a távolmaradásra, vagy ha a gyermek hatósági indok (karantén) miatt nem tudja kötelezettségének eleget tenni.
* Hosszabb igazolatlan távollét, vagy jelentős térítési díj hátralék esetén a tagóvodavezető írásban felszólítja az érintett családot a kötelező óvodába járásra, és a térítési díj megfizetésére. (legalább napi 4 óra óvodába járás kötelező minden 3. életévét betöltött gyereknek)
* Ha az óvodás gyermek részt vesz az óvodai nevelésben, és egy nevelési évben **igazolatlanul tíz napnál többet mulaszt**, az óvoda vezetője óvodás gyermek esetében az annak tényleges tartózkodási helye szerint illetékes általános szabálysértési hatóságot.
* **2016. január 01.től húsz nap igazolatlan óvodai mulasztás esetén a családi pótlék szüneteltetését rendeli el a MÁK.**

1. **A térítési díjak igénybevételének szabályai:**

- Térítési díjat kell fizetni az étkezésért.

- Az étkezés befizetésének rendje:

* Az étkezési díj befizetése minden hónap második hetében - egész nap - az emeleti irodában, az óvodatitkárnál történik.
* Online átutalási lehetőségről a szülőket tájékoztatjuk, a lehetőséggel minden érintett élhet.
* Az érvényben lévő pénzügyi rendelkezések és rendeletek alapján alkalmazzuk az étkezési térítési díjak összegét.
* **A gyermekek távollétét mindig jelezzék az óvodapedagógusoknak, vagy az óvodatitkárnak a következő telefonszámon: 06305693052**
* Az étkezéssel kapcsolatos bejelentéseiket legalább 1 nappal előbb tegyék meg, ha ez elmarad, akkor az étkezési rendeléseken nem áll módunkban változtatni.
* A gyermekek az óvodában napi háromszor étkeznek. Ételminta eltevési kötelezettségünk minden élelmiszerre kiterjed. (72 óra)
* Javasoljuk a nagyon korán óvodába érkező gyermekeket otthon megreggeliztetni, s az óvodai reggelit elfogyaszthatja később, 9 óra körül.
* Óvodánkban biztosított az ételintoleranciát mutató gyermekek 3x étkezése.
* Felvállaljuk az 1-es típusú diabétesszel élő gyermekek akut ellátását.
* Minden nevelési év elején a szülők nyilatkozatot tesznek arról, hogy részesülnek–e rendszeres gyermekvédelmi támogatásban az adott település önkormányzatától. Ez esetben a gyermeke étkezése után térítési díjat nem kell fizetni. (Ingyenes)
* Ingyenes étkező továbbá a három vagy annál több gyermekes családok, valamint azon gyermekek, akiknél a család egy főre jutó keresete nem éri el a mindenkori minimálbér 130%-át. (ez minden évben változhat)
* Az óvoda területén a gyermekek egyéni etetése, nassoltatása otthonról hozott élelmiszerrel a többi gyerek előtt nem etikus, (csoki, cukor, banán) valamint az óvoda tisztán tartását is zavarja. (öltöző, folyosó)
* A kulturált étkezési szokások betartása szükséges. (kérem, köszönöm, imák étkezés előtt és után mind két nyelven…)
* Az étkezés időpontjai:
* Folyamatos reggeli: 8:00.-9:30 között
* Ebéd: 11:30-13:00 között
* Uzsonna: 15:00.-15:30 között

1. **Az óvoda hagyományai, ünnepei:**

|  |  |  |
| --- | --- | --- |
| Szeptember |  | Veni Sancte – Szentlélek meghívása |
|  |  | Isten háza – a templom |
|  |  | Őszi betakarítások kezdete |
|  |  | Őszi kirándulások szervezése –sváb családoknál betakarítási munkák |
| Október | 06. | Assisi Szent Ferenc óvodánk névadójának emléknapja – az Állatok világnapja – Nagypapák délelőttje |
|  |  | Őszi hálaadó nyílt nap – közös barkácsolás a szülőkkel. |
|  |  | Kiállítás rendezés, a termények megáldása – plébános úr |
|  |  | Őszi nagytakarítás az óvoda környékén, udvaraiban |
| November | 01. | Mindenszentek – gyertyagyújtás, emlékezés |
|  | 11. | Szent Márton napi közös ünneplés |
|  | 19. | Árpád-házi Szent Erzsébet – kenyérsütés, kenyéráldás |
| December |  | Advent – az egyházi év kezdete |
|  |  | Ünnepi várakozás |
|  | 06. | Szent Miklós püspök |
|  | 13. | Luca napi búzavetés |
|  |  | Pásztorjátékok |
|  | 24. | Karácsony - Jézus születésének ünnepe |
| Január | 06. | Vízkereszt – házszentelés |
|  | 18. | Árpád-házi Szent Margit |
|  |  | Német nemzetiségi projekthét – nemzetiségi, tárgyak népviselet, táncok |
|  |  | Nagymamák délelőttje - népi kismesterségek – szövés, fonás, csuhéjozás, kékfestőzés, |
| Február | 02. | Farsangi időszak  Gyertyaszentelő Boldogasszony |
|  | 03. | Szent Balázs püspök – Balázs áldás |
| Március |  | Hamvazószerda – hamvazkodás  Vége van a farsangi időszaknak |
|  |  | Tavaszi kirándulások, barkagyűjtés |
|  |  | Hajtatások, veteményezések |
|  |  | Jézus csodatettei – a csendes percek témái |
|  | 15. | 1848-49-es Szabadságharcra emlékezünk |
|  | 19. | Szent József napja – Apák, nagypapák köszöntése |
|  | 25. | Gyümölcsoltó Boldogasszony |
|  |  | Virágvasárnap - barkaszentelés |
|  |  | Tojásfa készítés, írókázás |
|  |  | Keresztútjárás |
|  |  | Nagyhéti szertartások – Elszálltak a harangok Rómába |
| Április |  | Húsvét –Jézus feltámadása |
| Május |  | Anyák napja - Mária Jézus édesanyja, a mi égi édesanyánk |
|  | utolsó péntek | Gyermeknapi kerti parti – minden évben más-más projekt megvalósítása |
| Június |  | Nyár eleji csoportkirándulások |
|  |  | Te Deum – hálaadó szentmise |
|  | első péntek | Évzáró |

1. **A szülőkkel való kapcsolttartás formái:**

* Szülői értekezletek
* Fogadóórák – félévenként, csoportonként.
* Nyílt napok, közös rendezvények
* Az óvodapedagógusokkal való rövid, esetenkénti megbeszélések
* Kérjük a szülőket, hogy sem a gyermekekkel kapcsolatos, sem magánjellegű beszélgetésre az óvodapedagógust az óvodásokkal való foglalatossága közben hosszabb időre ne vonják ki a csoportból
* A gyermekükkel kapcsolatos információt, tájékoztatást csak a gyermek óvodapedagógusától vagy az óvodavezetőtől kérjenek.

1. **Pedagógiai programunk célkitűzései:**

* A családi nevelést kiegészítve, a különböző speciális háttérrel rendelkező gyermekek sokoldalú, harmonikus fejlődését, gyermeki személyiségük kibontakozását segítsük elő.
* Szeretetteljes, gyermekközpontú légkörben, az életkori és egyéni sajátosságok figyelembevételével az eltérő ütemű fejlődés tolerálása.
* Istenkép kibontakoztatása a gyermek lelkében a keresztény pedagógus példája nyomán.
* Feltétel nélküli szeretet.
* A teremtett világhoz való viszony védelme.
* A hitélet gyakorlásának megalapozása.
* Keresztény erkölcsi értékek elmélyítése.
* A nemzetiségi óvodai nevelés az óvodás korú gyermek életkori sajátosságainak és fejlettségének a nemzetiség nyelvének és kultúrájának megismertetése, hagyományok átörökítése.
* Az élmény gazdag mindennapok megteremtésével olyan gyermekek nevelése, akiket együttérzés, egymásra figyelés, segítőkészség, egymás elfogadása, a másik iránti tisztelet, felebaráti szeretet, keresztény erények, megbocsátás jellemez.
* A gyermekek tapasztalataira, élményvilágára építve a teremtett világra való rácsodálkozás képességének kialakítása, fejlesztése. Öröm, hála, megbecsülés, védelem.
* Az óvoda és a család sokoldalú együttműködése, a szülőkkel való jó kapcsolattartás előtérbe helyezése.
* A német nemzetiségi lét, kultúra megalapozása, Német hagyományok átörökítése, ápolása

1. **A gyermekek jutalmazásának elvei és formái:**

* A gyermekek jutalmazását szóbeli elismeréssel, dicsérettel, pozitív megerősítéssel fejezzük ki, harmonikus személyiségének kibontakoztatása érdekében.
* A gyermekek sikereit közzétesszük, nyilvánosságra hozzuk (óvodában, helyi sajtóban, médiában)

1. **Gyermekvédelmi feladatok az óvodában:**

* A gyermekek szociális helyzetének, szociális hátterének évenkénti felmérése.
* A rászoruló családok és gyermekeinek segítése és támogatása, lehetőségeinknek megfelelően.
* Hátrányos, halmozottan hátrányos és veszélyeztetett gyermekek nyilvántartása, fejlődésük nyomon követése.
* A gyermek és ifjúságvédelmi felelős – Tavaszi Tamásné, a Boldog Gizella Katolikus Ált. Iskola munkatársa – (helyi megbízott: Bernáth Orsolya) folyamatos kapcsolatban áll a Családsegítő Szolgálat munkatársaival.
* Családlátogatások megszervezése, segítségadás.
* Az óvodában történő baleset esetén a gyermeket elsősegélyben részesítjük. Ha úgy ítéljük meg, hogy további orvosi ellátásra van szüksége – a szülők értesítése után – a megfelelő szakrendelőbe visszük el őt, orvosi kezeléséről a szülő dönt.
* A baleseti jegyzőkönyvet az óvodapedagógus elkészíti az intézmény vezetőjével, majd meg kell küldeni a jogszabályban rögzítetteknek. (kormányhivatal, munkavédelmi felügyeletnek, a Pécsi Egyházmegye oktatásért felelős főmunkatársának, az óvodaigazgatónak, a szülőnek, és 1 példányt irattárba kell helyezni.)
* A szülőt minden esetben értesíteni kell, ha a balesethez orvost vagy mentőt kell hívni.
* A szülőt azonnal, az orvos és a mentő megkeresésével egy időben kell értesíteni.

1. **A gyermekek beiskolázásnak szabályai:**

* Minden gyermekről oktatási azonosítót ad ki az óvoda.
* Minden nevelési év őszén, (szeptember) a nagycsoportos gyermekeket, iskolaérettséget vizsgáló, Diszlexia prevenciót, valamint Vizuális percepciót mérő tesztekkel mérik az óvodapedagógusok. PREFER teszttel törtnő mérést viszont a nevelési év közepén, a beiskolázások előtti időszakban végezzük
* A gyermekek beiskolázásáról a szülőknek minden év január 15-ig szükséges dönteniük, hogy a további óvodáztatásához szükséges kérelmeket az Oktatási Hivatalnak el tudják küldeni.
* A szülői kérelem hiányában a tankötelezettség halasztását a gyámhatóság is kezdeményezheti, legkésőbb az iskolakezdés évében január 18 – ig.
* Az beiskolázás alóli felmentés elektronikus úton történő kérelem, melyhez csatolható a logopédus, fejlesztőpedagógus, gyermekorvos, óvodapedagógus írásos javaslata.
* Gyermekeink, a Pécsi Egyházmegye által fenntartott általános iskolákba, jelentkezés és a beiratkozás után automatikusan kezdhetik meg tanulmányaikat.
* A szabad iskolaválasztási joggal minden szülő élhet, függetlenül attól, hogy gyermeke milyen óvodába jár.

1. **Az óvodai elhelyezés megszűnése és a beiskolázás eljárásrendje:**

*Megszűnik az óvodai elhelyezése, ha:*

* A gyermek abban az évben, amelynek augusztus 31. napjáig a hatodik életévét betölti és szeptemberben megkezdi iskolai tanulmányait.
* Az a gyermek, aki esetében az Oktatási Hivatal határozatában javasolja azt, hogy további egy nevelési évig az óvodában részesüljön ellátásban, a következő nevelési év végén szűnik meg neki az óvodai ellátása.
* A tankötelezettség teljesítése a tanév első tanítási napján kezdődik.
* Ha a gyermek az iskolába lépéshez szükséges fejlettséget korábban eléri, az Oktatási Hivatal a szülő kérelmére szakértői bizottság véleménye alapján engedélyezheti, hogy a gyermek hatéves kor előtt megkezdje tankötelezettségének teljesítését.

1. **A beiskolázás rendje:**

* A tankötelezettség megkezdésének feltétele a gyermek iskolába lépésének megléte, annak igazolása.
* Az iskolába lépés kritériumait az Óvodai Nevelés Országos Alapprogramja rögzíti.
* Ha a gyermek eléri az iskolakezdéshez szükséges mentális, fizikális fejlettséget, akkor óvodai szakvélemény kiadásával beiratkozhat az általános iskolába.

1. **A Házirend nyilvánosságának rendje:**

* A házirend az óvodai faliújságon, az intézmény honlapján, megtekinthető, valamint a nevelési év első szülői értekezletén a csoportokban felolvasásra kerül.
* Az új kiscsoportosok szülei, a beiratkozáskor a házirend egy példányát otthoni használatra kézhez kapja, melyet aláírásával hitelesít.
* [**www.boldoggizella.hu/ovodankrol**](http://www.boldoggizella.hu/ovodankrol) web oldalon megtalálható.
* A házirend valamennyi intézményhasználóra kötelező érvényű.

Hatálya kiterjed a Szent Ferenc Tagóvodával jogviszonyban álló alkalmazottakra, gyermekekre, szülőkre.

Érvényes az intézmény valamennyi területére és a szervezett külső helyszíni foglalkozásokra, tevékenységekre.

**Felülvizsgálata:** évente

**Módosítása:** Új törvényi módosítások, valamint újabb rendelet módosítások esetén.

**Javaslatot tehet a módosításra:** A nevelőtestület legalább 30% -a kéri.

Óvodai szülői közösség legalább 30 % -a kéri.

### Mohács, 2021. 09. 01.

Báráczné Szántó Mariann

tagóvoda vezető

1. **Legitimációs záradék:**

* **Az óvoda házirendjét** a nevelőtestület elfogadta.

Mohács, 2021. 09. 01.

..................................................

Kispál Anita

munkaközösség vezető

* **Az óvoda házirendjét** a SZK közössége megtekintette és tartalmával egyetért.

Mohács, 2021. 09. 02.

..................................................

Pécsvári Réka

SZK

**Tartalomjegyzék**

1. A házirend a következő jogszabályi előírásoknak megfelelően készült 1
2. Az intézmény küldetése 1
3. Általános tudnivalók 1
4. A többcélú intézmény intézményei 1
5. Az óvodai felvétel 2 Az óvodai felvétel, átvétel eljárásrendje 2
6. Kötelező óvodáztatás rendje 3

Előjegyzéshez szükséges 3

1. Az óvodai felvétel, átvétel elbírálásának szempontjai 3
2. A nevelési év rendje 3
3. Az óvoda heti és napi rendje 4

Az óvoda napirendje 4

Az óvoda ajánlott heti rendje – szeptember 1-től – május 31-ig 5

Az óvoda ajánlott heti rendje – június 1-től – augusztus 31-ig 5

1. Az intézmény tevékenységei 5
2. Nevelési időn túl szervezett tevékenységeink 6
3. Jogok és kötelességek 6

Gyermekek jogai 6

1. A szülők jogai 6
2. A szülők kötelességei 7
3. Az óvodába járó gyermekekre és szüleikre vonatkozó feladatok 7
4. Védő-óvó előírások 8
5. A gyermekek távolmaradására, mulasztására vonatkozó előírások 9
6. A térítési díjak igénybevételének szabályai 10
7. Az óvoda hagyományai, ünnepei 11
8. A szülőkkel való kapcsolattartás formái 11
9. Pedagógiai programunk célkitűzései 11
10. A gyermekek jutalmazásának elvei és formái 11
11. Gyermekvédelmi feladatok az óvodának 12
12. A gyermekek beiskolázásának szabályai 12
13. Az óvodai elhelyezés megszűnése és a beiskolázás eljárásrendje 12

Megszűnik az óvodai elhelyezése, ha 13

1. A beiskolázás rendje 13

27. A házirend nyilvánosságának rendje 14

28. Legitimációs záradék 14